[pic] | EVROPSKA KOMISIJA |

Bruselj, 15.6.2010

COM(2010)280 konč.

2010/0168 (NLE)

Predlog

SKLEP SVETA

o obvezni uporabi Pravilnika št. 100 Ekonomske komisije Združenih narodov za Evropo za homologacijo motornih vozil v zvezi z električno varnostjo

OBRAZLOŽITVENI MEMORANDUM

Predlog Sklepa Sveta o obvezni uporabi Pravilnika št. 100 Ekonomske komisije Združenih narodov za Evropo za homologacijo motornih vozil v zvezi z električno varnostjo

1. Ozadje predloga

Glede na pomembnost zmanjšanja emisij ogljika, ki jih povzroči cestni promet, ter cene in varnost oskrbe z nafto bi električna vozila (hibridna in popolnoma električna) upravičeno lahko nadomestila tradicionalne motorje z notranjim izgorevanjem, ki uporabljajo fosilna goriva. Sprejetje tega sklepa bi bil pomemben korak naprej k visoki ravni javne varnosti ter pravilnemu delovanju notranjega trga za električna vozila, ki se dajejo na trg v vse večjem številu. V skladu z novo okvirno direktivo (Direktiva 2007/46/ES) se je zakonodajni okvir za homologacijo motornih vozil razširil na vsa cestna vozila. Tako zdaj zajema tudi alternativna pogonska vozila, na primer popolnoma električna in hibridna vozila. Namen predloga je, da so vsa električna vozila, ki se tržijo v Evropi, izdelana v skladu s skupnimi varnostnimi standardi in so tako vozniki varni pred stikom z visokonapetostnimi deli. Pravilnik UN/ECE št. 100 določa zahteve za varnost za homologacijo vozil, ki so opremljena z električnim pogonskim sistemom (popolnoma električna in hibridna vozila). Obvezna uporaba Pravilnika UN/ECE št. 100 bi poenostavila homologacijski postopek zaradi usklajenih zahtev v zvezi z električno varnostjo. Obstaja široka podpora predlogu, saj bodo usklajene zahteve v zvezi s preskusi poenostavile homologacijo električnih vozil. Tako se bodo nadomestile različne homologacijske prakse nekaterih držav članic, posledično pa se bodo znatno povečali prihranki za proizvajalce. |

2. POSVETOVANJE Z ZAITERESIRANIMI STRANMI IN OCENA UčINKA |

Se ne uporablja |

3. PRAVNI ELEMENTI PREDLOGA Obvezna uporaba Pravilnika UN/ECE št. 100 bi poenostavila homologacijski postopek zaradi usklajenih zahtev v zvezi z električno varnostjo. Usklajene zahteve glede preskusov bodo poenostavile homologacijo električnih vozil, saj bodo nadomestile različne homologacijske prakse nekaterih držav članic in tako prispevale k znatnim prihrankom za proizvajalce. Pravna podlaga predloga je člen 34(2) Direktive 2007/46/ES Evropskega parlamenta in Sveta z dne 5. Septembra 2007 o vzpostavitvi okvira za odobritev motornih in priklopnih vozil ter sistemov, sestavnih delov in samostojnih tehničnih enot, namenjenih za taka vozila. Države članice ne morejo v zadostni meri doseči ciljev predloga. Cilje predloga bo lažje doseči z ukrepi na ravni EU, saj se bo tako preprečila razdrobljenost notranjega trga, ki bi sicer nastala, ter se bosta povečali varnost in okoljska uspešnost vozil. Predlog je zato usklajen z načelom subsidiarnosti. Predlog je v skladu z načelom sorazmernosti, saj ne presega tistega, kar je nujno za zagotavljanje ciljev pravilnega delovanja notranjega trga ter hkrati visoke ravni javne varnosti in varstva okolja. 4. PRORAčUNSKE POSLEDICE Predlog ne vpliva na proračun EU. 5. DODATNE INFORMACIJE Predlagani akt zadeva EGP in ga je treba zato razširiti na Evropski gospodarski prostor. |

2010/0168 (NLE)

Predlog SKLEP SVETA

o obvezni uporabi Pravilnika št. 100 Ekonomske komisije Združenih narodov za Evropo za homologacijo motornih vozil v zvezi z električno varnostjo

(Besedilo velja za EGP)

SVET EVROPSKE UNIJE JE –

ob upoštevanju Pogodbe o delovanju Evropske unije,

ob upoštevanju Sklepa Sveta 97/836/EC z dne 27. novembra 1997 v pričakovanju pristopa Evropske skupnosti k Sporazumu Gospodarske komisije Združenih narodov za Evropo (v nadaljnjem besedilu: UN/ECE) o sprejetju enotnih tehničnih predpisov za cestna vozila, opremo in dele, ki se lahko vgradijo v cestna vozila in/ali uporabijo na njih, in o pogojih za vzajemno priznanje homologacij, dodeljenih na podlagi teh predpisov (v nadaljnjem besedilu: Revidiran sporazum iz leta 1958)[1],

ob upoštevanju Direktive 2007/46/ES Evropskega Parlamenta in Sveta z dne 5. septembra 2007 o vzpostavitvi okvira za odobritev motornih in priklopnih vozil ter sistemov, sestavnih delov in samostojnih tehničnih enot, namenjenih za taka vozila (Okvirna direktiva)[2] ter zlasti člena 34(2) Direktive,

ob upoštevanju Uredbe (ES) št. 661/2009 Evropskega parlamenta in Sveta z dne 13. julija 2009 o zahtevah za homologacijo za splošno varnost motornih vozil, njihovih priklopnikov ter sistemov, sestavnih delov in samostojnih tehničnih enot, namenjenih za taka vozila[3] in zlasti točke (m) člena 5(2) Uredbe,

ob upoštevanju predloga Evropske komisije[4],

ob upoštevanju mnenja Evropskega parlamenta[5],

ob upoštevanju naslednjega:

1. Vozila, opremljena z električnim pogonskim sistemom (hibridna električna vozila in popolnoma električna vozila), kažejo pomembne možnosti za zmanjšanje emisij iz vozil ter tako veljajo za privlačno možnost na poti k trajnostni mobilnosti.

2. Električni pogonski sistemi delujejo pri visoki napetosti. Da bi zagotovili visoko raven javne varnosti, je treba določiti zahteve za homologacijo v zvezi z varnostjo električnih pogonskih sistemov vozil.

3. Namen standardiziranih zahtev Pravilnika št. 100 Ekonomske komisije Združenih narodov za Evropo za homologizacijo vozil v zvezi s posebnimi zahtevami za električne pogonske sisteme je odstraniti tehnične ovire v trgovini z motornimi vozili med pogodbenicami Revidiranega sporazuma iz leta 1958 ter zagotoviti visoko raven varnosti.

4. S Sklepom Sveta 97/836/ES je EU pristopila k Pravilniku UN/ECE št. 100.

5. Direktiva 2007/46/ES določa možnost obvezne uporabe pravilnikov UN/ECE za ES-homologacijo vozil.

6. V skladu z Uredbo (ES) št. 661/2009 morajo proizvajalci zagotoviti skladnost vozil, sistemov, sestavnih delov in samostojnih tehničnih enot z zahtevami v zvezi z električno varnostjo. Homologacija v skladu z ustreznimi pravilniki UN/ECE, ki so postali obvezni, velja kot ES-homologacija v skladu s navedeno uredbo in njenimi izvedbenimi ukrepi.

7. Pravilnik UN/ECE št. 100 je treba vključiti v homologacijski sistem za motorna vozila in ga s tem dodati zakonodaji, ki velja znotraj EU –

SPREJEL NASLEDNJI SKLEP:

Člen 1

8. Uporaba Pravilnika št. 100, vrsta sprememb 01, Ekonomske komisije Združenih narodov za Evropo je od 1. januarja 2013 obvezna za celoten sistem homologacije vozil ES v skladu s členoma 6 in 9 Direktive 2007/46/ES ter za ES-homologacijo vozil v zvezi z električno varnostjo.

9. Uporaba Pravilnika št. 100, vrsta sprememb 01, Ekonomske komisije Združenih narodov za Evropo je od 1. januarja 2014 obvezna za registracijo, prodajo in začetek uporabe novih vozil.

10. Brez poseganja v določbe odstavka 1 je uporaba Pravilnika št. 100, vrsta sprememb 00, Ekonomske komisije Združenih narodov za Evropo od 1. januarja 2011 obvezna za celoten sistem homologacije vozil ES v skladu s členoma 6 in 9 Direktive 2007/46/ES ter za ES-homologacijo vozil v zvezi z električno varnostjo.

11. Uporaba Pravilnika št. 100, vrsta sprememb 00, Ekonomske komisije Združenih narodov za Evropo je od 1. januarja 2012 obvezna za registracijo, prodajo in začetek uporabe novih vozil.

Člen 2

Ta sklep začne veljati dan po objavi v Uradnem listu Evropske unije .

Člen 3

Ta sklep je naslovljen na države članice.

V Bruslju,

Za Svet

Predsednik

[1] UL L 346, 17.12.1997, str. 78.

[2] UL L 263, 9.10.2007, str. 1.

[3] UL L 200, 31.7.2009, str. 1.

[4] UL C , , str. .

[5] UL C , , str. .